એ વખતે કાશ્મીરનો પ્રવાસ ખૂબ જ મુશ્કેલ ગણાતો. આ પ્રવાસવર્ણનાં બે પુસ્કતો આપણી પાસે ઉપલબ્ધ છે. એક પારસી પત્રકાર જહાંગીર મરઝબાનનું છે. તેઓ લખે છે કે, ‘છેલ્લા પંદર વર્ષમાં જે હું સમજ્યો હતો, તે એક મહિનાની ટૂંકી મુદતમાં મેં જોયું અને નવું શીખ્યો છું. બિલીયાના હિરા જેવા ચળકતા હિમાલયની તળેટી આગળ ઊભા રહીએ તો કીરતારનાં મહાન કૃત્યો આગળ આપણે શું વિસાતમાં છે ? શું છે ? તે સમજ પડે” જ્યારે બીજુ કલાપીનું છે. કલાપીનું પુસ્તક એ ઉત્તમ સાહિત્યીક વર્ણનમાં સામેલ થાય છે. એ પુસ્તકની ગદ્યશૈલી તારીફને કાબેલ છે. આ પુસ્તક લખતી વખતે કલાપી ટીનએજર હતા. એ સમયની પણ તેમની ભાષા ખૂબ જ તાજી હતી.